AUTORISEREDE KØLEFIRMAERSBRANCHEFORENING
Hvad siger loven?
I de sidste par år er der kommet en stor mængde ny lovgivning inden for det køletekniske område, og lovgivningsgrundlaget kan være vanskeligt at overskue. Derfor har Autoriserede Kølefirmaers Brancheforening, AKB, udarbejdet
denne korte oversigt over gældende regler, der forhåbentlig gør det lidt nemmere at forstå og få en dialog i gang om
den aktuelle problemstilling i forhold til det enkelte køleanlæg. Det autoriserede/anerkendte/ISO 9001 certificerede
kølefirma er klar med saglig rådgivning på området, og supplerende oplysning kan hentes på www.koeleteknik.dk.
Arbejdstilsynet
Alle køle- og varmepumpeanlæg (et frostanlæg er også et køleanlæg i lovens forstand) på mere end 1 kg kølemiddel,uanset arten af kølemiddel, skal have et årligt eftersyn (lovpligtigt eftersyn). Eftersyn og vedligeholdelse m.v. af køleanlæg skal udføres af en person, som har fået den fornødne instruktion og øvelse i eftersyn og vedligeholdelse m.v. af
den pågældende anlægstype.
Ved anlæg med fyldning større end 2,5 kg kølemiddel skal det årlige eftersyn udføres af en certificeret montør fra etanerkendt/autoriseret/ISO 9001 certificeret kølefirma.
Miljøstyrelsen, Bekendtgørelse 552 om regulering af visse industrielle drivhusgasser
Denne bekendtgørelse omfatter brugen af HFC kølemidler, og fastlægger krav til anvendelsen af HFC kølemidler fraårsskiftet 2006/2007.
Pr. 01. januar 2007 er det ikke tilladt, at installere nye køleanlæg med HFC kølemiddel med kølemiddelfyldninger, iden enkelte kølekreds, der er lig med eller større end 10 kg. Miljøstyrelsen kan i særlige tilfælde dispensere fra bekendtgørelsen. Dispensation skal søges direkte hos Miljøstyrelsen.
Miljøstyrelsen, F-Gas forordningen
F-Gas forordningen er en EU forordning og den skal følges af alle medlemslande og omhandler kun HFC kølemidler.
Danmark har fået en særregel, der tager udgangspunkt i ”Bekendtgørelse 552 om regulering af visse industrielle drivhusgasser”, der omfatter max. kølemiddelfyldning. Derudover er der ingen særregler for Danmark.
De vigtigste bestemmelser i denne forordning, og som er trådt i kraft, er periodiske eftersyn med følgende terminer:a) anvendelser, der indeholder 3 kg fluorholdige drivhusgasser eller derover, kontrolleres mindst en gang hver tolvte
måned, dog ikke anlæg eller udstyr med hermetisk lukkede systemer, der er mærket som sådan og indeholder
mindre end 6 kg fluorholdige drivhusgasserb) anvendelser, der indeholder 30 kg fluorholdige drivhusgasser eller derover, kontrolleres mindst hver sjette månedc) anvendelser, der indeholder 300 kg fluorholdige drivhusgasser eller derover, kontrolleres mindst hver tredje måned.
Anlæg skal kontrolleres for lækage senest en måned efter, at en lækage er blevet repareret for at sikre, at reparationen har været effektiv.
•Operatørerne af de anvendelser, der indeholder 300 kg fluorholdige drivhusgasser eller derover, skal installerelækagedetektionssystemer. Disse lækagedetektionssystemer kontrolleres mindst en gang hver tolvte måned forat sikre, at de fungerer tilfredsstillende. Terminerne for anlæg over 30 kg kan halveres, hvis der er installeret etpassende lækagedetektionssystem. Forordningen gælder for både nye og gamle anlæg.

Andre forhold
Periodisk eftersyn
Visse trykbeholdere skal have periodisk eftersyn, der udføres af et Inspektionsorgan, der er et Tredjepartsorgan, somer akkrediteret til den pågældende kontrolopgave.
Der kan være flere regler, som relaterer til den enkelte anlægstype, der skal overholdes. Dette vil kølefirmaet tage
højde for ved tilbudsgivning eller i forbindelse med fastlæggelsen af anlægsløsning.
Kommuner
Visse kommuner, bl.a København, har forskrifter for eftersyn af køleanlæg. Tal med dit kølefirma om det – de kanhjælpe med nærmere information.

Bemærk: Uanset overlap i reglerne, skal det samlede regelsæt overholdes.

Vestergade 28 – DK-4000 Roskilde
Telefon: +45 4632 2111 – Fax: +45 4632 2133
www.koeleteknik.dk – mail: akb@koeleteknik.dk